###### Príloha č. 5

**NÁVRH**

**Kúpna zmluva**

***Vybudovanie a skvalitnenie technického vybavenia***

***odborných učební ZŠ Tomášov, časť č. 2***

**uzatvorená podľa § 409 a násl. zákona č. 513/1991 Zb. Obchodný zákonník v znení neskorších predpisov**

**(ďalej v texte len „Zmluva“)**

**I. Zmluvné strany**

**Kupujúci : Obec Tomášov**

ul. 1. mája 5, 900 44 Tomášov

Štatutárny zástupca: Ing. István Pomichal, PhD. - starosta obce

Právna forma: Právnická osoba - obec

IČO: 00305120

DIČ: 2020662281

IČ DPH : nie je platca DPH

Bankové spojenie : Prima banka, a.s., pob. Bratislava

IBAN: SK3456000000001801903001

( ďalej v texte len „Kupujúci“)

**Predávajúci:**

Obchodný register :

Štatutárny zástupca :

IČO:

DIČ:

IČ DPH :

Bankové spojenie :

č.účtu :

IBAN:

BIC( SWIFT) :

e-mail:

( ďalej v texte len „Predávajúci “)

(Kupujúci a Predávajúci ďalej spolu ako „Zmluvné strany“ alebo jednotlivo „ Zmluvná strana“ )

**II.**

**Predmet zmluvy**

2.1. Táto zmluva je uzatvorená ako výsledok prijatia ponuky Predávajúceho (uchádzača) Kupujúcim (verejným obstarávateľom) v zákazke „**Vybudovanie a skvalitnenie technického vybavenia odborných učební ZŠ Tomášov“ – časť č. 2 – IKT (Informačná a komunikačná technika)**, ktorou sa Predávajúci zaväzuje dodať tovar v rozsahu svojej ponuky podanej v rámci verejného obstarávania tovarov.

Predmet tejto Zmluvy je v súlade s požadovanými technickými, kvalitatívnymi a ostatnými podmienkami a charakteristikami tovaru podľa opisu predmetu zákazky uvedenými vo súťažných podkladoch.

2.2. Kupujúci sa zaväzuje tovar prevziať a zaplatiť kúpnu cenu podľa čl. V tejto Zmluvy.

**III. Zmluvné podmienky**

3.1. Predávajúci sa zaväzuje dodať predmet zmluvy v súlade s požadovanými technickými, kvalitatívnymi a ostatnými podmienkami a charakteristikami tovaru podľa bodu 2.1. tejto Zmluvy.

**IV.**

**Termín plnenia**

4.1. Termín dodania predmetu zákazky je v termíne do 31. 08. 2021 na základe písomnej žiadosti kupujúceho a miestom dodania je budova Základnej školy, Školská 7, Tomášov.

4.2. Termín pre plnenie predmetu zmluvy v odôvodnených prípadoch je možné zmeniť.

**V.**

**Cena diela**

5.1. Cena je určená na základe výsledku verejného obstarávania a je konečná

|  |  |  |  |
| --- | --- | --- | --- |
|  | **Cena bez DPH** | **DPH** | **Cena s DPH** |
| **Vybudovanie a skvalitnenie technického vybavenia odborných učební ZŠ Tomášov – Časť č. 2: IKT (Informačná a komunikačná technika)** |  |  |  |

**Cena celkom: EUR**

( slovom .....................eur)

5.2. Splatnosť faktúry je 60 dní odo dňa doručenia faktúry kupujúcemu. Faktúry musia spĺňať všetky náležitosti účtovného dokladu v zmysle §10 zákona č. 431/2002 Z.z. o účtovníctve a náležitosti dokladu podľa ustanovenia § 71 zákona č. 222/2004 Z. z. o DPH v znení neskorších predpisov a číslo tejto zmluvy. Faktúry budú predkladané objednávateľovi v troch vyhotoveniach. V prípade jej neúplnosti, alebo nesprávnosti ju objednávateľ môže zhotoviteľovi vrátiť na opravu. Doručením opravenej faktúry začína plynúť nová lehota splatnosti tejto faktúry.

5.3 Predávajúci berie na vedomie, že tovar bude financovaný zo štrukturálnych investičných fondov EÚ na základe Zmluvy o poskytnutí nenávratného finančného príspevku uzavretej (ďalej len Zmluva NFP) medzi kupujúcim a Poskytovateľom Ministerstvom pôdohospodárstva a rozvoja vidieka SR.

5.4.Zmluvné strany berú na vedomie, že cena za tovar bude hradená na základe Zmluvy o NFP faktúra bude uhradená po pripísaní NFP na účet kupujúceho. Kupujúci nie je preto v omeškaní, ak mu v lehote splatnosti neboli pripísané na účet finančné prostriedky podľa predchádzajúcej vety.

**VI. Zmluvné pokuty**

6.1 V prípade, ak Predávajúci nedodrží čas plnenia dohodnutý v tejto zmluve, kupujúci má právo na zľavu vo výške 0,1 % z ceny nedodaného tovaru za každý deň omeškania, aj započatý.

6.2. V prípade omeškania so splnením peňažného záväzku Predávajúci má právo fakturovať objednávateľovi úrok z omeškania vo výške 0,01 % z dlžnej čiastky za každý deň omeškania.

6.3. Okrem vyššie uvedených úrokov, resp. pokút a zliav je predávajúci aj kupujúci oprávnený žiadať preukázateľnú náhradu škody, ktorá mu vznikla a bola spôsobená druhou zmluvnou stranou.

**VII. Záručná doba**

7.1. Záručná doba počas ktorej predávajúci nesie zodpovednosť za kvalitu tovaru je 24 mesiacov a začína plynúť odo dňa odovzdania a prevzatia predmetu zmluvy. Počas tejto doby je garantovaný bezplatný servis, oprava alebo výmena vadných dielov v mieste dodania tovaru. Záručná doba sa predlžuje o dobu, počas ktorej nebude zariadenie v prevádzkyschopnom stave.

7.2. Predávajú neručí sa škody spôsobené neodborným používaním alebo inými mimoriadnymi okolnosťami zo strany kupujúceho.

7.3. Predávajúci sa zaväzuje, že závadu začne odstraňovať do 48 hodín od oznámenia kupujúceho.

**VIII. Odstúpenie od Zmluvy**

Kupujúci je oprávnený odstúpiť od tejto zmluvy, ak Predávajúci koná v rozpore s touto zmluvou, prílohami, súťažnými podkladmi a právnymi predpismi a na písomnú výzvu kupujúceho toto konanie a jeho následok neodstráni ani v určenej dodatočnej lehote 4 mesiace. Pre právnu úpravu odstúpenia od zmluvy a vzájomných nárokov zmluvných strán z neho vyplývajúcich primerane platia ustanovenia §344 a nasl. Zákona č.513/1991 Zb. Obchodný zákonník v znení neskorších predpisov ak nie je inak dohodnuté v zmluve.

**IX. Plnenie zmluvy**

9.1 Miestom odovzdania a preberania je Základná škola Tomášov. Predávajúci vyzve kupujúceho na prevzatie dodávky najmenej 2 pracovné dni pred dohodnutým prevzatím obchodného tovaru, kupujúci je povinný prevziať dodávku najneskôr do 48 hodín od vyzvania.

9.2 Ak čas plnenia predmetu zmluvy bude prerušený z dôvodov vyššej moci ( ďalej len ,,prekážka“ ), predlžuje sa čas plnenia predmetu zmluvy o dobu trvania prekážky, čo bude riešené dodatkom k tejto zmluve.

9.3 Predávajúci „strpí výkon kontroly/auditu/overovania súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o poskytnutie nenávratného finančného príspevku medzi príslušným riadiacim orgánom a verejným obstarávateľom/ konečným prijímateľom pomoci a oprávneným osobám poskytne všetku potrebnú súčinnosť“. Oprávnené osoby na výkon kontroly/auditu/overovania sú najmä:

Poskytovateľ nenávratného finančného príspevku a ním poverené osoby, Útvar následnej finančnej kontroly a nimi poverené osoby; Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby, Orgán auditu, jeho spolupracujúce orgány a nimi poverené osoby, Splnomocnení zástupcovia Európskej Komisie a Európskeho dvora audítorov, osoby prizvané orgánmi v súlade s príslušnými právnymi predpismi SR a ES.

9.4. Dodávateľ sa zaviaže, že počas plnenia zmluvy bude aplikovať sociálny aspekt. V rámci sociálneho aspektu uplatní podporu zamestnanosti mladých, podpora pracovných príležitostí pre dlhodobo nezamestnané osoby a staršie osoby, pracovné príležitosti pre osoby zo znevýhodnených skupín, podpora pracovných príležitostí pre osoby so zdravotným postihnutím.

9.5 Kupujúci je povinný predmet zmluvy prehliadnuť a vyskúšať pri preberaní. Kupujúci je povinný ihneď pri preberaní dodávky oznámiť všetky ním zistené vady. Preberajúci neuzná dodatočné vady, ktoré mohli byť zistené pri preberaní.

9.6 Súčasťou dodávky okrem predmetu zmluvy budú: Odovzdávajúci protokol a dodací list a ďalšie prílohy v zmysle legislatívy SR.

9.7 Písomná dokumentácia bude vyhotovená v jazyku slovenskom.

**X. Využitie subdodávateľov**

* 1. Kupujúci vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Sú nimi nasledovné osoby:
     1. ...
     2. ...
     3. ...
  2. Kupujúci vyžaduje, aby predávajúci sa riadil nasledovnými pokynmi kupujúceho:

a) povinnosť predávajúceho oznámiť akúkoľvek zmenu údajov o subdodávateľovi,

b) oznámiť kupujúcemu zámer predávajúceho o zmene subdodávateľa uvedeného v tejto zmluve

c) kupujúci sa zaväzuje vyhodnotiť splnenie stanovených podmienok na nového subdodávateľa v lehote do 3 pracovných dní a písomne oznámiť súhlas (alebo nesúhlas) na zmenu subdodávateľa.

d) zmena subdodávateľa podľa predchádzajúcich bodov je dôvodom na vypracovanie písomného dodatku k zmluve.

**XI.**

**Záverečné ustanovenia**

11.1. Právne vzťahy neupravené touto kúpnou zmluvou sa riadia príslušnými ustanoveniami Obchodného zákonníka, Občianskeho zákonníka ako i ostatných legislatívnych predpisov SR.

11.2 Zmluva nadobúda platnosť dňom podpisu oboma zmluvnými stranami. Zmluva nadobúda účinnosť deň po dni zverejnenia na webovom sídle obce a až po kladnom výsledku kontroly verejného obstarávania poskytovateľa NFP.

11.3. Táto zmluva je vyhotovená v 4-roch vyhotoveniach, z toho 2x pre objednávateľa a 2x pre zhotoviteľa a na znak súhlasu nimi podpísaná.

11.4. Pred uplynutím dojednanej doby je možné zmluvu o dielo zrušiť:

a) dohodou zmluvných strán

b) odstúpením od zmluvy v prípade podstatného porušenia dohodnutých podmienok v zmysle príslušných ustanovení Obchodného zákonníka.

11.5. Túto zmluvu možno meniť len na základe písomných dodatkov podpísaných obidvomi zmluvnými stranami. Sú prípustné iba tie dodatky k zmluve, ktoré sú v súlade aj so zákonom č. 343/2015 Z.z.

11.6. Meniť alebo doplňovať text tejto zmluvy je možné len formou písomných dodatkov, ktoré budú riadne potvrdené oprávnenými zástupcami obidvoch zmluvných strán podľa časti I. tejto zmluvy.

V Tomášove , dňa ...... V ....................................... , dňa ......

............................................... ...................................................

Kupujúci Predávajúci